CELEX: C2006/131/28
Language: el
Date: 2006-06-03 00:00:00
Title: Υπόθεση C-294/04: Απόφαση του Δικαστηρίου (δεύτερο τμήμα) της  16ης Φεβρουαρίου 2006  [αίτηση του Juzgado de lo Social de Madrid (Ισπανία) για την έκδοση προδικαστικής αποφάσεως] — Carmen Sarkatzis Herrero κατά Instituto Madrileño de la Salud (Imsalud) (Οδηγία 76/207/EΟΚ — Ίση μεταχείριση ανδρών και γυναικών — Άδεια μητρότητας — Πρόσβαση σε θέσεις δημοσίων υπαλλήλων — Έκτακτη υπάλληλος ευρισκόμενη σε άδεια μητρότητας η οποία διορίζεται σε μόνιμη θέση κατόπιν επιτυχίας σε διαγωνισμό — Υπολογισμός της αρχαιότητας)

3.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 131/16
            
         Απόφαση του Δικαστηρίου (δεύτερο τμήμα) της 16ης Φεβρουαρίου 2006 [αίτηση του Juzgado de lo Social de Madrid (Ισπανία) για την έκδοση προδικαστικής αποφάσεως] — Carmen Sarkatzis Herrero κατά Instituto Madrileño de la Salud (Imsalud)
   (Υπόθεση C-294/04) (1)
   
   (Οδηγία 76/207/EΟΚ - Ίση μεταχείριση ανδρών και γυναικών - Άδεια μητρότητας - Πρόσβαση σε θέσεις δημοσίων υπαλλήλων - Έκτακτη υπάλληλος ευρισκόμενη σε άδεια μητρότητας η οποία διορίζεται σε μόνιμη θέση κατόπιν επιτυχίας σε διαγωνισμό - Υπολογισμός της αρχαιότητας)
   (2006/C 131/28)
   Γλώσσα διαδικασίας: η ισπανική
   Αιτούν δικαστήριο
   Juzgado de lo Social de Madrid (Ισπανία)
   Διάδικοι στην υπόθεση της κύριας δίκης
   Carmen Sarkatzis Herrero
   κατά
   Instituto Madrileño de la Salud (Imsalud)
   Αντικείμενο της υποθέσεως
   Αίτηση για την έκδοση προδικαστικής αποφάσεως — Juzgado de lo Social de Madrid — Εθνική κανονιστική ρύθμιση περί άδειας μητρότητας και περί ίσης μεταχειρίσεως ανδρών και γυναικών όσον αφορά την πρόσβαση σε απασχόληση — Δικαίωμα των γυναικών κατά τη διάρκεια της άδειας μητρότητας — Διορισμός σε θέση μονίμου υπαλλήλου και απόκτηση των αντίστοιχων δικαιωμάτων — Έκτακτη υπάλληλος ευρισκόμενη σε άδεια μητρότητας κατά τον διορισμό της σε μόνιμη θέση
   Διατακτικό της αποφάσεως
   Η οδηγία 76/207/ΕΟΚ του Συμβουλίου, της 9ης Φεβρουαρίου 1976, περί της εφαρμογής της αρχής της ίσης μεταχειρίσεως ανδρών και γυναικών, όσον αφορά την πρόσβαση σε απασχόληση, την επαγγελματική εκπαίδευση και προώθηση και τις συνθήκες εργασίας, απαγορεύει εθνική κανονιστική ρύθμιση η οποία δεν αναγνωρίζει σε εργαζόμενη που βρίσκεται σε άδεια μητρότητας τα δικαιώματα που αναγνωρίζει στους λοιπούς επιτυχόντες του ιδίου διαγωνισμού προσλήψεως όσον αφορά τους όρους ανελίξεως στην ιεραρχική κλίμακα των μονίμων υπαλλήλων, καθώς λαμβάνει ως αφετηρία της εκ μέρους της αναλήψεως υπηρεσίας το χρονικό σημείο λήξεως της άδειας αυτής, χωρίς να προσμετρά τη διάρκεια της εν λόγω άδειας κατά τον υπολογισμό της αρχαιότητάς της.
   
      (1)  ΕΕ C 106 της 30.04.2004.